Authors at Astrodienst - Astrodienst Guest user u1359796082
28-May-2016, 04:02 UT/GMT Simple beauty van Olha Rohulya op canvas, behang en meer
Beautiful romantic forest with flowering bluebells in the morning. Hallerbos, Belgium Caster moet hardloop sê haar regspan – praag.co.za
Caster moet hardloop sê haar regspan	Caster Semenya se prokureurs het gesê dat die 800 meter-wêreldkampioen toegelaat moet word om Dinsdag aan ‘n byeenkoms deel te neem, het Atletiek Suid-Afrika se waarnemende hoof Ray Mali gesê.
Mali het Maandag aan die Associated Press gesê dat hy vroeër in die dag ‘n telekonferensie met Semenya en haar prokureurs gehad het en dat haar prokureurs gesê het dat Semenya toegelaat moet word om weer kompeterend aan atletiek-byeenkomste deel te neem.
“Terwyl ek nou praat is daar nog geen duidelikheid nie,” het Mali in ‘n telefoniese onderhoud gesê.
“Ek is besig om die IAAF te betrek. Haar prokureurs sê sy moet hardloop.”
Mali het bygevoeg dat hy nog wag vir ‘n antwoord van die IAAF of hulle Semenya sal toelaat om in Stellenbosch aan die Yellow Pages-reeks-V byeenkoms deel te neem.
“As die IAAF nee sê en Caster hardloop in elk geval, sal dit vêrreikende gevolge vir atletiek hê,” het Mali gesê.
“Ek probeer om die IAAF betrokke te kry en in kennis te stel.”
Die Johannesburgse kantoor van Semenya se prokureur, Dewey en LeBoeuf, kon nie Maandag bereik word vir kommentaar nie.
Nick Davies, woordvoerder vir die IAAF, het gesê dat hy “geen inligting” het oor enige verwikkelinge nie.
Alhoewel daar geen skorsing is wat Semenya verhoed om deel te neem nie, word daar beweer dat die 19-jarige ooreengekom het om nie kompeterend deel te neem voordat die IAAF hul bevindinge oor haar geslagstoetse bekendgemaak het nie.
Skrywer Dan RoodtGepubliseer op 30 Maart 2010Kategorieë AtletiekSleutelwoord Atletiek, Caster Semenya	Artikel navigasie
Vorige Vorige artikel: Ernie doen dit weer!Volgende Volgende artikel: Godsdiensoorlog dreig in Nigerië